Det finnes både løvfellende og eviggrønne arter. De er som regel dekket av stjernehår eller skjell. Bladene er hele og sitter spredt. Blomsterstanden er en klase, kvast eller topp og sitter i bladhjørnene eller endestilt på årsskuddene. Blomstene er tvekjønnede og klokkeformede med 5–7 hvite kronblad. Det er som regel 10 pollenbærere. Blomsten er undersittende, og fruktknuten er først tredelt, men har seinere bare ett kammer. Frukten er en steinfrukt med ett frø.